Nafarroako Parlamentuko Mahaiak, 2018ko otsailaren 12an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, master pedagogikoa eta didaktikoa edo antzeko ziurtagiria ez duten irakasle kontratatuei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko otsailaren 12an

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Alberto Catalán Higueras jaunak, Legebiltzarreko Erregelamenduan ezarritakoaren babesean, honako galdera hauek aurkezten ditu, idatziz erantzun dakizkion:

– Zenbat dira Hezkuntza Departamentuak 2017-2018 ikasturtean, orain arte, kontratatutako irakasleetatik Departamentuak ikasturte honetatik aurrera eskatzen duen master pedagogikoa eta didaktikoa ez dutenak? Zehaztu ikastetxea, egindako kontratua eta irakasten diren irakasgaiak.

– Zenbat dira Hezkuntza Departamentuak 2017-2018 ikasturtean, orain arte, Lanbide Heziketan kontratatutako irakasleetatik Departamentuak ikasturte honetatik aurrera eskatzen duen master pedagogikoa eta didaktikoaren antzeko ziurtagiria ez dutenak? Zehaztu ikastetxea, egindako kontratua eta irakasten diren irakasgaiak.

– Hezkuntza Departamentuak iritzia aldatu eta berriro sartu al ditu kontratazio-zerrendan, prest ez egoteko moduan bada ere, Bigarren Hezkuntzarako master pedagogikoa eta didaktikoa edo antzekoa ez duten irakasleak? Zein dira iritzia aldaketa horren zioak?

Corellan, 2018ko otsailaren 6an

Foru parlamentaria: Alberto Catalán Higueras